Dverghettebladbille er mellom 2–2,8 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Halskjoldet er glatt, uten fin punktur. Dekkvingene har regelmessig punktur, ordnet i langsgående rekker. Dekkvingene er mørke. Antennene er trådformet og lange i forhold til hva som er vanlig for andre bladbiller. Beina er lyse, gulbrune.